Извештај о реализацији активности у оквиру Дечје недеље


Ове године, Дечја недеља је реализована од 7. до 13. октобра под слоганом  „Ја сам дете имам план: толеранција и љубав за сваки дан!“ Ученици виших разреда су имали низ активности које су успешно реализоване.
Дечију недељу отворили смо изложбом ликовних радова на тему слогана Дечије недеље, као и радионицом под називом „Тајни пријатељ“ где су поруке пријатељства и љубави према друговима красиле наше учионице. У оквиру ЧОС-а реализоване су радионице на тему једнакости. Поред поменутих, реализована је и радионица Ђачког парламента и наставницом Марицом Тадић у одељењу 6-3, да би наредни дан наш Ђачки парламент био у посети Гимназији „Стеван Пузић“.

У среду, 09.10.2024. године, у свечаној сали школе одржан је квиз знања између екипе ученика осмог разреда и екипе наставника. Лепо смо се забављали у динамичној атмосфери која је владала тог дана.

У четвртак је одржан школски крос, где су наши ученици показали изузетну издржљивост, снагу и вољу. 

Током недеље, посетили смо установе културе, Градску библиотеку у којој је организована радионица за ученике осмог разреда, као и Завичајни музеј. 
Одржани су сараднички часови и то на тему путовања,  са наставницама руског језика - Марицом Тадић, и енглеског језика - Драганом Јовановић. Сарадња и заједнички часови одржале су и наставница ликовне културе –Владислава Шкондрић и наставница руског језика – Марица Тадић.
                          [image: ]   [image: ]
[bookmark: _GoBack]Током недеље, прикупљали смо „Слатки пакет“, помоћ за децу из Дечјег села као и за децу са Косова и Метохије.

